**Molėtų rajono savivaldybės taryba**

**SPRENDIMAS**

**Dėl UTENOS REGIONO PLĖTROS TARYBOS STEIGIMO**

2020 m. gruodžio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 4 punktu, 16 straipsnio 2 dalies 22 punktu bei Lietuvos Respublikos regioninės plėtros įstatymo 17, 18 straipsniais, Lietuvos Respublikos vidaus reikalų ministro 2020 m. rugpjūčio 28 d. įsakymu Nr. 1V-867 „Dėl regiono plėtros tarybos pavyzdinės steigimo sutarties formos ir pavyzdinių nuostatų patvirtinimo“,

Molėtų rajono savivaldybės taryba nusprendžia:

1. Steigti Utenos regiono plėtros tarybą kartu su Anykščių rajono savivaldybe, Ignalinos rajono savivaldybe, Utenos rajono savivaldybe, Visagino savivaldybe ir Zarasų rajono savivaldybe.

2. Pritarti Utenos regiono plėtros tarybos steigimo sutarties projektui ir Utenos regiono plėtros tarybos nuostatams (pridedama).

3. Įgalioti Molėtų rajono savivaldybės merą Saulių Jauneiką pasirašyti Utenos regiono plėtros tarybos steigimo sutartį.

4. Įgalioti Molėtų rajono savivaldybės merą Saulių Jauneiką dalyvauti Utenos regiono plėtros tarybos steigiamajame susirinkime, balsuoti už Utenos regiono plėtros tarybos nuostatų, Utenos regiono plėtros tarybos kolegijos darbo reglamento, Utenos regiono plėtros tarybos kolegijos personalinės sudėties patvirtinimą ir pasirašyti Utenos regiono plėtros tarybos nuostatus.

5. Nustatyti, kad Utenos regiono plėtros tarybai kaip Molėtų rajono savivaldybės stojamasis įnašas perduodamas Molėtų rajono savivaldybei nuosavybės teise priklausantis finansinis turtas iš Molėtų rajono savivaldybės biudžeto – 3000,00 Eur (trys tūkstančiai eurų).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras